open-index/open-wikipedia-markdown huggingface dataset:
Stamsund Internasjonale Teater

**Stamsund Internasjonale Teater** holder til i Stamsund i Vestvågøy kommune i Lofoten. Organisasjonen ble etablert i 1998 av Marit Pedersen Omland og Thorbjørn Gabrielsen, og drives i dag av Teater NOR.

Teateret har som målsetning å utvikle Stamsund i Lofoten til en møteplass for scenekunstnere fra hele verden. Som et ledd i denne strategien gjennomfører de festivaler, gjestespill, seminarer, workshops og andre kunstrelaterte prosjekter. 

## Eksterne lenker
*
Nasji

**Nasji** (russisk: **Молодежное движение «Наши»**, *Ungdomsbevegelsen «Våre»*) er en russisk nasjonalistisk politisk organisasjon, stiftet i 2005 som en støttegruppering for president Vladimir Putin. Den oppfattes av de fleste vestlige observatører som en GONGO opprettet av Putin-regimet. I dokumentarfilmen *[[Putins kyss]]*, som har blitt sendt på NRK, blir organisasjonen sammenlignet med Hitlerjugend. Bureau of Investigative Journalism har beskrevet organisasjonen som «Putins private hær».

Det offisielle formålet for bevegelsen, ifølge Pravda, var å jobbe mot en påstått økende innflytelse av nazisme i Russland, og å møte *[[skinheads]]* i gateslagsmål hvis nødvendig. Den russiske opposisjonen har gjentatte ganger beskyldt Nasji for å angripe opposisjonsmedlemmer.

I april og mai 2007 arrangerte Nasji daglige protester foran Estlands ambassade i Moskva som protest mot fjerningen av Det sovjetiske Bronsesoldat-monumentet i Tallinn.

Organisasjonen ble beskrevet som et forbilde av Anders Behring Breivik i hans manifest.

## Referanser


## Eksterne lenker
*  (russisk)
* Rapport om Nasji fra BBC (engelsk)
* Brosjyre delt ut av Nasji i 2007
Teater NOR

**Teater NOR** er et lite produksjonssenter i Stamsund i Lofoten som arbeider med visuell scenekunst. 

I 1997 gikk fem av skuespillerne i Lofoten Teater ut av den opprinnelige gruppen, og etablerte Teater NOR.

Gruppen var per 2007 ledet av Thorbjørn Gabrielsen og turnerer i Europa med sine forestillinger.

Fra 1998 har de hvert år invitert til Stamsund Internasjonale Teaterfestival i overgangen mai/juni.

## Referanser


## Eksterne lenker
* 
* Lost on Purpose
Sjøfløyte

**Sjøfløyte**, også kalt **kjøpefløyte** og **byfløyte**, er en norsk variant av blokkfløyte. Disse trefløytene kom sjøveien fra kontinentet på 1700-tallet og 1800-tallet, og ble derfor kalt sjøfløyte. Etter hvert ble det laget mange fløyter på bygdene som mer eller mindre kopierte de stort sett tyske fløytene. Navnet «sjøfløyte» er mest vanlig i Numedal, Telemark og Agder. På Vestlandet kunne fløyta hete tyskfløyte, som jo peker på opprinnelsen. I Gudbrandsdalen, hvor det er funnet mange 1700-tallsfløyter, het den gjerne "trefløyte". Egil Storbekken skapte sin tussefløyte etter inspirasjon fra ei bygdefløyte fra Gudbrandsdalen.

Som en følge av pietistiske bevegelser i Norge i siste halvdel av 1800-tallet ble hardingfela erklært som syndig, og mange spelemenn begynte å spille danseslåttene på fløyte i stedet. I Flesberg i Numedal var det rundt 20 navngitte sjøfløytespelemenn i år 1900.
Sjøfløytetradisjonen var i ferd å dø ut på 1900-tallet, men på 1970-tallet ble tradisjonen gjenopptatt av musikere som Per Midtstigen, Steinar Ofsdal, Tellef Kvifte og Ånon Egeland. Midtstigen og Ofsdal fikk i 1989 Spellemannprisen for utgivelsen "Sjøfløyta". Blant tidligere viktige sjøfløytespillere finnes Knut Juveli og Herleik Stuvstad samt sjøfløytemaker Nils Stuvstad.

## Se også
*Tussefløyte

## Eksterne lenker
* Artikkel fra folkedans.no
* Artikkel fra fløytemaker Bodil Diesen
Colin Farrell

**Colin James Farrell** (født 31. mai 1976 i Castleknock utenfor Dublin, Irland) er en irsk skuespiller.

## Filmografi (utvalg)

* 1996 – *[[Ballykissangel]]* (TV-serie)
* 1998 – ''The War Zone''
* 1998 – ''Falling For A Dancer'' (TV-serie)
* 2000 – *[[Tigerland]]*
* 2000 – *[[Ordinary Decent Criminal]]*
* 2002 – ''Phone Booth''
* 2002 – ''Minority Report''
* 2002 – ''Hart's War''
* 2003 – ''S.W.A.T.''
* 2003 – ''Veronica Guerin''
* 2003 – *[[Daredevil]]*
* 2003 – ''The Recruit''
* 2001 – ''American Outlaws''
* 2004 – ''Alexander''
* 2006 – ''Miami Vice''
* 2007 – ''Cassandra's Dream''

## Familie
Han er sønn av fotballspilleren Eamon Farrell, som spilte for Dublin-klubben Shamrock Rovers FC.

## Referanser


## Eksterne lenker
* 
* 
* Fansite
Tim Owens

**Tim «Ripper» Owens** (født **Timothy S. Owens** 13. september 1967 i Akron i Ohio) er en amerikansk vokalist. 

Han startet karrieren som vokalist i bandet Winters Bane, men forlot bandet i 1993, og ble vokalist i et Judas Priest coverband. Samtidig sto Judas Priest uten vokalist, og Owens ble ny vokalist i bandet han framførte coverlåter av. Denne historien var så spektakulær at det i 2001 ble utgitt en film, *[[Rockstar (film)|Rockstar]]*, løst basert på dette. Owens deltok på to studioalbum og to konsertalbum med Judas Priest.

Da Rob Halford returnerte til Judas Priest i 2003, ble Tim «Ripper» Owens den nye faste vokalisten i Iced Earth. Allerede før Matt Barlow forlot Iced Earth samme år, hadde Jon Schaffer fra Iced Earth vært i kontakt med Owens, og han gikk nesten umiddelbart i studio med Iced Earth. I begynnelsen 2004 ble albumet The Glorious Burden utgitt. I 2005 startet Owens bandet Beyond Fear som kom med sitt debutalbum i 2006. I desember 2007 forlot han Iced Earth etter at det ble klart at Matt Barlow returnerte. I 2008 ble han med Yngwie Malmsteens Rising Force, og i 2009 turnerte han Europa med bandprosjektet Hail!, som han sto bak sammen med Megadeth-bassist David Ellefson. 

Owens har fått kallenavnet «Ripper» fordi han som Judas Priest-vokalist utmerket seg særlig på sangen «The Ripper».

## Utgivelser
**Beyond Fear**
* *Beyond Fear* (2006)

**Iced Earth**
* *The Reckoning* (single) (2003)
* *[[The Glorious Burden]]* (2004)
* *Overture of the Wicked* (single) (2007)
* *[[Framing Armageddon (Something Wicked Part 1)]]* (2007) 

**Judas Priest**
* *[[Jugulator]]* (1997)
* *[['98 Live Meltdown]]* (konsertalbum, 1998)
* *[[Demolition]]* (2001)
* *[[Live in London (Judas Priest)|Live in London]]* (konsertalbum og DVD, 2003)
* *[[Metalogy]]* (box set, 2004)

**Winter's Bane**
* *Heart of a Killer* (1993)

## Referanser


## Eksterne lenker
* 
* 
* 
* Tim "Ripper" Owens biografi hos Country Music Television.
* Tim "Ripper" Owens på MySpace
Torbjørn Gabrielsen

**Torbjørn Gabrielsen** (født 18. juli 1959 i Asker) er utdannet Mag Art i teatervitenskap ved Universitetet i Oslo. Han var teaterleder i Nordland fra 1988, teatersjef ved Nordland Teater 1993, og leder for Lofoten Teater og Teater NOR siden 1990.

Han er fra 1997 leder for produksjonsselskapene Teater NOR og Stamsund Internasjonale Teaterfestival. Han er oppnevnt som medlem av Norsk kulturråd for perioden 2016–2019.

## Referanser


## Eksterne lenker
* Teater NOR
* Stamsund Internasjonale Teaterfestival
Kebehsenuf

**Kebehsenuf** (også transkribert som *Qebehsemuf*, *Kabexnuf*, i betydningen «Han som forfrisker sine brødre») er i henhold til oldtidens egyptiske religion og mytologi en dødsgud, en av Horus’ fire sønner, og deres mor var gudinnen Isis. Hans tre brødrene var Imset, Hapy og Duamutef, og sitt vesen var de personifiseringen av fire kanopiktiske krukker som fulgte de mumifiserte kroppene til de nylig døde.

Sammen med sine søsken fungerte Kebehsenuf som beskyttende gravvoktere. De hadde ansvaret for hver sin krukke (kanoper) som inneholdt deler av den dødes innmat. Kebehsenuf hadde ansvaret for retningen mot vest og krukken med innvollene. Hans krukke ble prydet med et falkehode og plassert til venstre for sarkofagen med de rituelt begavede. 

## Framtoning
Kebehsenuf ble først framstilt som et menneske, men siden tiden til Det nye rike ble hans framtoning et menneske med hodet til en falk.

Pyramidetekstene kalt Kebehsenuf for de dødes gud og en hjelper for å komme til himmelen. Han er beskytteren av den fjerde dagen av den fjerde måneden og den fjerde natten av dagen. Mens Kebehsenuf og hans tre brødre beskyttet de døde, sto de selv under beskyttelse av gudinnen Serket, som bar skorpionen som emblem.

## Se også
* Kanopiktiske krukker

## Referanser
Sannhetens time – Historien om Veronica Guerin

***Sannhetens time – Historien om Veronica Guerin*** er et irsk-britisk-amerikansk biografisk kriminal-drama fra 2003, regissert av Joel Schumacher. Filmen er basert på den sanne historien om den irske journalisten Veronica Guerin, som ble myrdet av irske narkolangere.

## Handling
Veronica Guerin, en reporter for Sunday Independent, blir oppmerksom på hvordan narkotikatrafikken i Dublin går utover arbeiderklassen, spesielt barna, og hun lover å avsløre de ansvarlige bakmennene. Hennes undersøkelser fører henne blant annet til John Traynor, en bemerkelsesverdig kilde til informasjon om den kriminelle underverdenen. Traynor er villig til å hjelpe henne til en viss grad, men villeder henne for å beskytte seg mot narkobaronen John Gilligan. For å styre henne bort fra Gilligan, antyder Traynor at Gerry Hutch, en kriminell kjent som "The Monk" har ansvaret for innførsel av narkotika. Guerin etterforsker Hutch, men oppdager at han ikke er involvert.

Når Guerin nærmer seg sannheten, blir hun og familien mål. En kule avfyrt gjennom et vindu i hjemmet hennes som advarsel stopper ikke henne. Hun blir deretter skutt i beinet, og hennes unge sønn Cathal blir truet. Hennes ektemann Graham, moren Bernie og broren Jimmy bønnfaller Veronica om å slutte, men hun blir mer bestemt på å avsløre de kriminelle gjengene. Den 26. juni 1996 møter Guerin i en rettssak for å svare for parkeringsbøter og fartsbøter som hun tidligere hadde ignorert. Hun får en bot, og reiser deretter hjem. Men to menn på motorsykkel stopper ved siden av henne. Sjåføren ødelegger vinduet på bilen hennes, og skyter henne seks ganger.

## Rolleliste
*Cate Blanchett – Veronica Guerin
*Gerard McSorley – John Gilligan
*Ciarán Hinds – John Traynor
*Brenda Fricker – Bernie Guerin
*Don Wycherley – Chris Mulligan
*Alan Devine – Gerry «The Monk» Hutch
*Colin Farrell – Tatovert gutt
*Danielle Fox-Clarke – Rusmiddelavhengig jente

## Referanser


## Eksterne lenker
*
Furness

**Furness**  er en halvøy i den sørlige delen av Cumbria i England. I vid betydning brukes navnet også om området North Lonsdale nord for Morecambe Bay, som historisk var en eksklave av Lancashire.

Området deles inn i Low Furness, selve halvøya som strekker seg ut i Irskesjøen med øya Walney utenfor, og High Furness, det mer innlandske området som i stor grad ligger innenfor nasjonalparken Lake District og omfatter Furness Fells.

Barrow-in-Furness er det største tettstedet i regionen og vokste frem på 1800-tallet i forbindelse med jernindustrien. Kommunen (*borough*) har over 91&nbsp;000 innbyggere. Resten av Furness er hovedsakelig landlig, og Ulverston er det eneste andre tettstedet med over 10&nbsp;000 innbyggere.

## Referanser
Kollaboratør

**Kollaboratør**, fra 1860-årene fra fransk, *collaboration*, substantiv fra latinske *collaborare*; *co*, «sammen», + *labore*, «arbeide», og betyr egentlig *samarbeider / samarbeidspartner*. Ordet er gjengs mange steder i verden, men har fått en dårlig klang etter den andre verdenskrig, da «jøssinger» i alle tyskokkuperte land brukte det for å kategorisere de som samarbeidet aktivt med okkupantene og tjente på det.

## Referanser
Inkulturasjon

**Inkulturasjon** er et begrep benyttet i kristen missiologi, særlig innen katolsk missiologi. Det handler om tilpasningen av den måte den kristne tro forkynnes på under hensyntagen til de spesifikke kulturer som blir evangelisert. Uttrykket har fellestrekk med, men er ikke identisk med, sosiologiens *adaptasjon*. En vellykket inkulturasjon av kristendommen i en kultur innebærer på den ene side at kristendommen absorberes i denne kultur i en så stor grad at den ikke bare finner kulturelle uttrykk hjemmehørende i denne kulturelle omverden, men også blir en animerende kraft som transformerer den nye kulturen.  

Uttrykket slo gjennom i missiologiske fagkretser omkring 1970, og ble videre popularisert i den katolske kirke av den pavelige encyklika *[[Redemptoris Missio]]* av pave Johannes Paul II (1990). 

Apostelen Paulus' tale for grekerne på Areopagos i Athen (Apgj 17,22-33) kan sies å være det tidligste dokumenterte inkulturasjonsforsøk.
Turbo-folk

**Turbo-folk** er en musikalsk under-sjanger som oppstod på Balkan tidlig på 90-tallet. Det blir som oftest assosiert med Serbia, Bosnia-Hercegovina og Montenegro, men er også veldig populært i de øvrige tidligere jugoslaviske republikkene, Kroatia, Makedonia, mens det ikke er like populært i Slovenia. Turbo-folk er også representert i Bulgaria, Tyrkia og Hellas. Det er også populært i Romania, der det er kjent som manele. Som navnet tilsier, er det en moderne versjon av folkemusikk, ofte med innslag av elektroniske musikkinstrumenter.
Veronica Guerin

**Veronica Guerin** (født 5. juli 1958 i Dublin i Irland, myrdet 26. juni 1996 samme sted) var en irsk journalist som ble myrdet av irske narkotikalangere.

## Liv og virke
### Bakgrunn
Veronica Guerin var datter av regnskapsføreren Christopher Guerin og hans hustrue Bernadette,. Hun og hennes fire søsken ble født og oppdratt i  Artane. Hun gikk på katolsk skole og gjorde det der godt i sportsfag. Ved siden av å spille basketball og camogie, ble hun som 15-åring med på finalen i gælisk fotball. Hun spilte for både *Ireland women's national basketball team* og *Republic of Ireland women's national football team*.

Guerin studerte regnskapsføring på Trinity College, og senere ble hun statsviter.

### Karriere
Hun hadde arbeidet med PR før hun ble journalist i de irske avisene *Sunday Business Post* og *Sunday Tribune*.  I 1994 begynte hun å skrive om kriminelle nettverk i den irske avisen *Sunday Independent*. Hun brukte kallenavn på kriminelle hun omtalte, for å omgå irsk ærekrenkelseslovgivning. Da hun begynte å skrive om narkotikaomsetning, mottok hun en rekke dødstrusler. 

Hun ble skutt i benet utenfor hjemmet 30. januar 1995, og noen av hennes kritikere hevdet da at hun hadde arrangert dette selv for å få publisitet. Det ble imidlertid etablert et beskyttelsesystem, men 13. september 1995 ble hun angrepet av den antatt kriminelle John Gilligan, da hun prøvde å intervjue ham. Det irske Garda Síochána ville gi henne kontinuerlig beskyttelse, men dette avslo hun.

26. juni 1996 ble hun skutt og drept, idet hun ble truffet av fem skudd avfyrt av passasjeren på en passerende motorsykkel, da hun kjørte bilen sin på motorveien M7 rett utenfor Dublin. Drapet vakte stor oppmerksomhet og taoiseach John Bruton (lederen av den irske regjeringen) karakteriserte det som «et angrep på demokratiet». I den påfølgende etterforskningen ble over 150 arrestert i en jakt på organisert kriminalitet i Irland.

I november 1998 ble narkohandleren Paul Ward anklaget for drapet, og dømt til livsvarig fengsel på grunnlag av at han hadde tilsvarende våpen og en motorsykkel. Denne kjennelsen ble senere opphevet etter anke, men Ward ble sittende fengslet på grunn av andre forhold. Senere ble den sentrale narkohandleren Brian Meehan arrestert i Amsterdam, utlevert til Irland, og senere anklaget for drapet. Han ble dømt til livsvarig fengsel, og soner fortsatt denne dommen. Senere ble også John Gilligan utlevert fra England 3. februar 2000 og dømt til 20 års fengsel for medvirkning.

Historien om Guerin er filmatisert gjennom filmen med samme navn fra 2003.

## Referanser


## Eksterne lenker
* 
*
Oligosakkarid

**Oligosakkarider** (gr. *oligo* = «få»; lat. *sacchara* = «sukker») er et samlebegrep for enkle sukkerarter (sakkarider) som består av 2-10 monosakkarider. Eksempler på slike sukkerarter er fruktose, galaktose, maltose, mannose, melibiose, raffinose, stachyose, verbascose.

Olisakkarider er oppløselige kostfibre som ikke danner gel, men fungerer som viktig næring for bakteriene i fordøyelseskanalen til dyr og mennesker.

## Eksempler på oligosakarider
Frukto-oligosakkarider (FOS) og inulin, som finnes i en rekke grønnsaker (blant annet i sikori, løk og asparges), består av korte kjeder med fruktosemolekyler. Inulin er imidlertid mer komplekst og inneholder flere polymerer (altså antall monosakkarider i molekylet) enn FOS. Inulin og oligofruktose brytes ikke ned i kroppen slik som stivelse, men passerer ufordøyd fra munnhulen gjennom magesekken og tynntarmen til tykktarmen, der de fordøyes av tykktarmsbakteriene til eget bruk gjennom fermentering (også kalt gjæring). Begge blir fullstendig nedbrutt som kortkjedete fettsyrer og melkesyre som gir noe energi (1,5 kcal per gram).

Manno-oligosakkarider (MOS), som består av korte kjeder med mannosemolekyler, er mye benyttet i dyremat (eksempevis hundemat og kattemat) for å fremme sunn fordøyelse og øke prestasjonsnivået, erverves helst fra celleveggen til ølgjærceller (*[[Saccharomyces cerevisiae]]*). Også galakto-oligosakkarider (GOS) opptrer naturlig og består av korte kjeder med galaktosemolekyler, men disse kan bare delvis fordøyes av mennesker.
Tarmgass

**Tarmgass** (*flatus*) er hovedsakelig sammensatt av gassene N<sub>2</sub> (nitrogengass), CO<sub>2</sub> (karbondioksid), NH<sub>3</sub> (ammoniakk) og H<sub>2</sub> (hydrogengass); og 30–40 % av friske personer skiller også ut metangass (CH<sub>4</sub>). Når gassen slippes ut av endetarmen refereres det vanligvis til som en **fis**, **promp** eller **fjert**. Det medisinske og teknisk korrekte begrepet er **flatulens**.

## Sammensetning
Nitrogengass stammer fra nedsvelget luft, de andre produseres av anaerobe bakterier (bakterier som bare vokser i et oksygenfritt miljø) i tykktarmen. Alle disse gassene er luktfrie og gir kun problemer i den grad det er ubehagelig eller vekker oppmerksomhet å passere store mengder gass per anuum. I tillegg finnes det meget små mengder av forskjellige gasser som gir ubehagelig lukt, disse er vanligvis svovelforbindelser, som hydrogensulfid og metylsulfidgasser (eksempelvis allyl-metylsulfid som dannes av allicin), og indol. I tillegg finnes skatol, men denne gassen lukter ikke ille. Rent indol som blir tynnet ut, lukter faktisk så godt at det kan brukes som parfyme. Dessverre er «blomsterduften» fra indol ikke særlig framtredende ved flatulens.

## Tarmgass hos mennesker
En viss gassproduksjon er normalt, og friske mennesker har flatulens (gassavgang gjennom endetarmsåpningen) gjennomsnittlig 15 ganger i døgnet, med et samlet volum på mellom 400 og 1800 ml. Mengden flatus varierer imidlertid enormt og avhenger helt av hvor mye metabolsk substrat i form av uabsorberte karbohydrater som når fram til bakteriene i tykktarmen, og av mengden luft som svelges. Ved moderate psykiske belastninger er det vanlig å svelge mye luft, aerofagi. Et kosthold som inneholder mye ikke-spaltbare (og dermed ikke-absorberbare) oligosakkarider (cellulose), som for eksempel bønner, kan gi en gassutskillelse på flere liter i døgnet.

## Tarmgass hos dyr

Dyr står for den langt største andelen tarmgass i verden, spesielt storfe og sau. Blant disse er produksjonen så stor at den skaper et miljømessig problem, som i hovedsak skyldes at flatulens inneholder metangass (CH4), som er en langt mer effektiv drivhusgass enn CO2. Å finne fram til en måte å redusere flatulens hos husdyr har derfor fått stor oppmerksomhet blant forskere.

Australske forskere har utviklet en vaksine mot enkelte av tarmbakteriene som skaper tarmgassen. Vaksinen har vært under utvikling i ti år, og forsøk på en million sauer og storfe var planlagt å starte innen 2005. Håpet er at vaksinen vil redusere metanutslippene fra dyr med 20 prosent, noe som får stor betydning for Australia og New Zealand, der henholdsvis 14 % og 50 % av utslippene av drivhusgass stammer fra husdyr.

## Se også
* Fordøyelsessystemet
* Fordøyelse

## Referanser


## Eksterne lenker
* 
* Facts on Farts
Naunet

**Naunet** (også transkribert som *Nu, Nun, Nenu, Nunu, Nunut, Nuit, Nent, Nunet*, etc) er i henhold til oldtidens egyptiske religion og mytologi er en abstrakt guddom i, selve guddommeliggjørelsen av himmelen over det opphavelig vannet i kosmos før skapelsen. Hun er den kvinnelige motpart til Nun som er det opphavelige vannet i kaos.

## I kosmologien
I denne sammenheng var de begge en del av kosmologien i Ogdoaden, de åtte opphavelige guddommer som representerte verden før skapelsen, i byen Hermopolis (*Khemenu, Ḫmnw*, «åttebyen»), lokalisert på grensen mellom Øvre og Nedre Egypt, i løpet av Det gamle rike (i tiden mellom rundt 2686 og 2181 f.Kr.).

I en sammenheng var Naunet og Nun det samme konseptet, og ble sett på som androgyn (tvekjønnet) og hennes mannlige navn var således *Nu* eller *Nun*. Som andre av de fire opprinnelige konsepter av Ogdoaden var hennes hannkjønnsform avbildet som en frosk eller en mann med froskehode, og hennes kvinnelige form ble avbildet som en slange eller en kvinne med slangehode. Navnet i seg selv betyr «avgrunn». Det er en parallell til *nen*, «uvirksom» i et ordspill: «Jeg løftet dem opp fra ut av vannmassen (nu), ut av uvirksomhet (nen)».

Hun ble sjelden beskrevet som en personifisert guddom, og er ikke ofte omtalt uten sin partner Nun, skjønt tidvis er hun beskrevet som mor til solguden sammen med den sammensatte guddom Nun-Ptah. Hun kan faktisk ha vært i løpet av et stadium av mytologien en urutgave av himmelgudinnen Nut.

## I kunsten
I kunsten opptrer Nu også som en mann med skjegg, blågrønn hud og representerer vannet. Som andre Ogdoad-konsepter hadde ikke Nu tempel eller kultsteder overhode. Nu og Naunet ble noen ganger representert av et hellig kjern eller dam, eller som ved Abydos av en underjordisk elv.

I den tolvte timen av *Portboken* er hun/han avbildet med utstrakte armer som holder en solbåt som har åtte guder, med skarabéguden Khepri som står i midten omgitt av de andre syv: Nun og Naunet, Amun og Amaunet, Heh og Hauhet, Kek og Kauket. I løpet av Senepoken da Egypt ble okkupert og styrt av utenlandske, persiske herrer, ble det negative aspektet av Naunet/Nun (kaoset) den dominerende oppfattelsen, muligens en refleksjon av den politiske uroen i landet.

## Referanser


## Litteratur
* Budge, E. A. Wallis (1904): ''The Gods of the Egyptians: Or, Studies in Egyptian Mythology'' (PDF), **1**, 283f.
Kek

**Kek** (også transkribert som *Keku, Kekui, Kekuit*) er i henhold til oldtidens egyptiske religion og mytologi en gud, forstått som en guddommeliggjørelsen av det opphavelige mørket og selve navnet betyr også mørke (*kkw smꜣw, keku-semau*). Ved å være en sammenheng eller et abstrakt konsept ble Kek sett på som tvekjønnet, androgyn, og hans kvinnelige navn var således *Kauket* eller *Keket*. Som andre av de fire opprinnelige konsepter av Ogdoaden var hennes hankjønnsform avbildet som en frosk eller en mann med froskehode, og hennes kvinnelige form ble avbildet som en slange eller en kvinne med slangehode.

## Mørket
I en del aspekter representerte Kek og Keket også natten og dagen, og ble påkalt for å henholdsvis «løfte opp lyset» og «løfte opp natten». Som symbol på mørket representerte Kek også ubemerkethet og det ukjente, og derfor også kaos. Kek ble oppfattet som det som opptrådte før lyset, og derfor kjent som den som brakte med seg lyset.

Navnet ble skrevet som *kk* eller *kkwy (kkt, kkwyt)* med en variant med hieroglyfen for himmelen som binding med en stav eller septer (N2) assosiert med ordet for «mørke», *kkw*.

## Historie
I de eldste representasjoner er Kek gitt framtoningen av en slange, og som Keket hodet av en frosk eller en katt. I en scene er de identifisert med Ka og Kait; i denne scenen har Kait-Keket hodet til en frosk med en bille på toppen av hodet, og Ka-Kek har hodet av en slange med en solskive på toppen. I den gresk-romerske epoken ble Keks mannlige form avbildet som en mann med froskehode, og den kvinnelige formen som en kvinne med slangehode, slik de var med alle fire dualistiske konsepter i Ogdoaden.

### Moderne bruk i høyreekstrem populærkultur
Ordet «KEK» er fra 2010-tallet blitt et motto og symbol i høyreekstreme miljøer. Bokstavkombinasjonen er hentet fra dataspillet World of Warcraft der språket til fienden i spillet blir kodet, og den populære forkortelsen LOL (*laughing out loud*) i fiendens tale blir gjengitt som «KEK». Ordet har blitt brukt i humoristiske memer på det anonyme bildedelingsforumet 4chan og utviklet seg til delvis ironisk kjennemerke for høyreekstremisme og nynazisme, særlig blant unge mennesker. Som en mer eller mindre spøkefull henvisning til nazismen i Tyskland på 1930-tallet, er «KEK» blitt utformet som et hakekors- eller jernkors-liknende symbol og plassert i en grønn variant av Hitler-Tysklands «krigsflagg» (*Reichskriegsflagge*), men også i parodiske varianter av blant annet Sørstatenes rasistiske «rebellfane» («sørstatskorset»). Videre er forkortelsen blitt knyttet til den gammelegyptiske kaos-guddommen Kek med froskehode som en konstruert forbindelse til Pepe the Frog, et annet populærkulturelt symbol fra ungdommelig, høyreradikal motkultur og den amerikanske altright-bevegelsen. Både «KEK»-flagget og flagg med Pepe the Frog ble brukt av Trumptilhengere som stormet kongressbygningen i Washington, D.C. 6. januar 2021.

## Referanser


## Eksterne lenker
* Seawright, Caroline (2003): «Kek and Kauket, Deities of Darkness, Obscurity and Night» , *The Keep*
Gastrulasjon

**Gastrulasjon** er den første dyptgripende endringen av et foster i fosterutviklingen, der to av de tre kimlagene dannes, og fosteret får en innside (urmagen) og en utside (epidermis). Hos mennesker skjer gastrulasjonen i tredje uke hos. Blant de mest primitive dyrene som maneter og flatorm gir gastrulasjonen opphav til det voksne dyrets grunnleggende bygning, mens det hos mer avanserte dyr bare er det første i en serie utviklingstrinn.

## Urmagen
Gastrualsjon, av gresk *gaster* - mage, betyr i utgangspunkte dannelsen av magen, i dette tilfellet urmagen. Hos alle dyr mer avansert enn svamper vil kroppen bestå av et ytre lag (ytterhuden) og en hulrom (mage) med et indre lag av slimhinner. Hos lavere organismer med enkel bygning vil gastrulasjonen starte når fosteret når morula-stadiet og er en hul ball av celler. Den ene siden av fosteret vil den ene siden av morulean klemmes innover, slik at fosteret til slutt består av et dobbelt lag med celler riundt et hulrom, med en åpning der cellene har vandret inn. Denne åpningen kalles en urmunn, og dette stadiet i fosterutviklingen kalles en gastrula.

Hos dyregrupper med egg med stor plommemasse og hos deuterostomier (pigghuder, hemichordater og chordater) vil gastrulasjonen være modifisert og kan ta seg ganske annerledes ut enn det som er beskrevet over.

## Gastrulasjon hos amnioter
På grunn av den store plommemassen hos amnioter er ikke cellekløyvingen i stand til å bryte opp eggcellen, og fosteret dannes som en liten skive på toppen av plommen. Gastrulasjonen kan derfor ikke foregå på samme måte som hos dyr med mindre plommemasse, men foregår som cellebevegelser i fosterskiven. Den cephale enden av primitivfuren har en innsynkning som kalles primitivgropen, omkranset av en forhøyning av epiblast som kalles primitivknuten.

Hos pattedyr, både dem med stor plomme og morkakedyrene som ikke har plomme, starter det med primitivfuren, en svak forsenket midtlinjestruktur, som kommer fra epiblast nær den haleenden av det tolagede kimlaget. Den samme formen for organisering finnes hos alle amnioter (pattedyr, fugler og krypdyr. Hos 

Epiblastceller frigjør seg på undersiden av det øvre cellelaget langs primitivfuren og ender nede i rommet mellom epiblast og hypoblast. Cellene presser hypoblast til side og bytter ut den originale hypoblast med et lag av definitivt eller sekundært endoderm. Andre vandrer sideveis eller mot hodeenden mellom endoderm og epiblast og samler seg til et tredje kimlag, mesoderm. Etter at gastrulasjonen er ferdig kalles epiblast ektoderm. Epiblasten gir derved opphav til alle de tre kimlagene.

## Referanser
Palace of Pleasure

**Palace of Pleasure** er et elektronikaband fra Oslo stiftet i 1994. Bandet kaller selv stilen sin «dubby elektronika». 

Bandet platedebuterte med albumet *Release The Pleasure* i 1996 og har totalt gitt ut sju album samt en rekke singler og remixer. Album nummer to, *Emperor Norton*, ble belønnet med Spellemannprisen 1997 i klassen dance/techno, mens album nummer tre, *Popaganda*, ble belønnet med Spellemannprisen 1999 i klassen dance. 

Palace of Pleasure har turnert i Norge og Europa og spilt på Roskilde-festivalen, Quartfestivalen og Øyafestivalen.

## Kuriosa
Bandnavnet har flere referanser, men stammer først og fremst fra PC-spillet «Madam Chings Palace of Pleasure» (1989). 

Bandet har også skrevet musikk til film, teater og Lørdagsbarnetimens hørespill «Dødsdronen».

## Medlemmer
* Sigmund Floyd (Sigmund Holtskog): vokal, gitar, keyboard , perkusjon
* Stian Torstenson: gitar, keyboard, munnspill, perkusjon
* Justin Newall: bass, gitar
* Jørund Skaug: keyboard, iPad, bass, perkusjon

### Tidligere medlemmer
* Bjarne Larsen: bass, gitar (1994–2003)
* Ketil Hansen (1998–2000)
* John Birger Wormdahl (1995–1999)

## Diskografi
* *Release The Pleasure* (Moondog, 1996)
* *Emperor Norton* (dbut, 1997)
* *Popaganda* (S2 Records/PoP, 1999)
* *Betty Ford, Here We Come* (S2 Records/PoP, 2000)
* *The World Next Door* (S2 Records/PoP, 2004)
* *Lifelong Fury* (Drooling Cow Records, 2008)
* *Undarkness* (Drooling Cow Records, 2022)

## Referanser


## Eksterne lenker
* Hjemmeside
* Biografi fra Norsk pop- og rockleksikon
Odd Lingjærde

**Odd Lingjærde** (1929 - 2023) var norsk overlege og professor i psykiatri ved Åsgård sykehus og Universitetet i Tromsø  i årene1972-1984 og deretter ved Gaustad Sykehus og Universitetet i Oslo i årene 1984-1999.

Han har også utgitt flere populærvitenskapelige bøker, blant annet om betydningen av lys for det psykiske velværet på vinterhalvåret. 

## Bibliografi
* *Nerver og nervepiller* 1974
* *Vinterdepresjoner* 1996
* *Psykofarmaka. Medikamentell behandling av psykiske lidelser*. Første utgave utgitt i 1966, femte utgave er utgitt av Høyskoleforlaget i 2006.
* *Psykofarmaka, Depresjon og angst, hvor mye hjelper medisiner*? Høyskoleforlaget 2004.
* *Når man gruer seg til vinteren* 2004

## Referanser
Deathcore

**Deathcore** er en ekstremmetal-sjanger der death metal mikses med metalcore eller hardcore punk, eller begge. 

Death metal-riff, blast beat og breakdowns – raske rytmiske partier som inviterer til moshing – er karakteristisk for sjangeren.

Deathcore er blitt spesielt populært i det sørvestlige USA, og Arizona og California er opprinnelsesstedet til en rekke band og festivaler. Da sjangeren var ny fikk den først fotfeste i midtre Øst-Europa, og spesielt i Tyskland.

## Stil
Stemmebruk: Ekstremvokal *(harsh vocals)* i form av growl og skrik er det vanlige; klarvokal (*clean vocals*) benyttes sjeldent eller aldri.

Rytme: Breakdowns, blast beats og death metal-riffs er fremtredende. Noen band – spesielt innenfor teknisk og melodisk deathcore – bruker soloer og melodiske riff som også finnes igjen i metalcore.

## Eksempler på band
*Crimson Falls 
*Despised Icon 
*Heaven Shall Burn 
*Job For a Cowboy 
*Suicide Silence 
*Postmortem Promises 
*Whitechapel 
*Charcoal Suicide 
*Thy Art is Murder 
*Aphzelia 
*Annotations Of an Autopsy 
*Causing The Exile 
*The Crimson Armada 
*Carnifex 
*Afflicted Creation 
*Chelsea Grin 
*I Declare War 
*Attila 
*Knights of the Abyss 
*Hero No More 
*Science of sleep 
*Dissimulator 

## Referanser
Ektoderm

**Ektoderm** er ytterhuden på et dyr. Den dannes fra det ytre cellelaget i en gastrula. Foruten huden vil ektoderm også ingå i nervesystemet ved at epiblastceller foldes inn i fosteret etter gastrulasjonen. Differensieres til overflateektoderm (epidermis) og neuralepitel (nevroner, gliaceller, neural crest cells og ependyma i sentralnervesystemet).

Med unntak av de delene som ender opp som deler av nervesystemet, vil ektodermen bli liggende som et tynt lag utenpå organismen under fosterutviklingen. Disse cellene ender opp som hudskjelettet og den levende huden under hos leddyr og som overhuden hos virveldyr. Underhuden dannes derimot av mesodermen. Ektodermen danner også slimhinnene i munnen, anus, innsiden av nesebor, svertekjertler, hår, negler og tannemalje.

## Referanser
Autodesk Inventor

**Autodesk Inventor** er et 3D parametrisk historiebasert DAK-program (Dataassistert konstruksjon) for mekanisk konstruksjon laget av den USA-baserte programvareprodusenten Autodesk.  Det konkurrerer med andre DAK-systemer som SolidWorks, Pro/ENGINEER, og Solid Edge. Det ble introdusert i 1999, flere år etter de andre 3D DAK-systemene. Inventor er designet for å fungere på Windows-baserte PC-er for å modellere, lage tekniske tegninger og teste store og komplekse mekaniske konstruksjoner.

## Utgivelsesdatoer og navn
De første utgavene av Autodesk Inventor ble utviklet med kodenavn tatt fra bil-modeller. Fra og med Inventor 11 har alle versjonene kodenavn hentet fra berømte oppfinnere og vitenskapsfolk.
Her er en liste av alle Inventorversjonene med utgivelsesdato og kodenavn:

*Inventor 1 "Mustang" 20. september 1999.
*Inventor 2 "Thunderbird" 1. mars 2000.
*Inventor 3 "Camaro" 1. august 2000.
*Inventor 4 "Corvette" 1. desember 2000.
*Inventor 5 "Durango" 17. september 2001.
*Inventor 5.3 "Prowler" 30. januar 2002.
*Inventor 6 "Viper" 15. oktober 2002.
*Inventor 7 "Wrangler" 18. april 2003.
*Inventor 8 "Cherokee" 15. oktober 2003.
*Inventor 9 "Crossfire" 15. juli 2004.
*Inventor 10 "Freestyle" 6. april 2005.
*Inventor 11 "Faraday" 6. april 2006.
*Inventor 2008 "Goddard" 11. april 2007.
*Inventor 2009 "Tesla" 16. april 2008.
*Inventor 2010 "Hopper" 25. mars 2009.

## Referanser


## Eksterne lenker
* 
* 
*  Scandinavisk Inventorforum: Brukerdrevet Diskusjonsforum med nyheter, linker, addins og mer for norske brukere
Annihilator

**Annihilator** er et canadisk thrash metal-band som ble stiftet i 1984.

## Medlemmer
### Nåværende medlemmer
* Dave Padden – Vokal, rytmegitar (2003-)
* Jeff Waters – Leadgitar, rytmegitar, bass (1984-)
* Brian Daemon – Live bass
* Alex Landenburg – Live trommer

### Tidligere medlemmer
;Vokalister
* John Bates (1984–1985)
* Randy Rampage (1989, 1999-2000)
* Coburn Pharr (1990–1992)
* Aaron Randall (1992–1994)
* Joe Comeau (2000–2003)
* Dennis Dubeau (1987–1989)

;Gitarister
* K.C. Toews
* Dave Scott Davis (1989-1990, 1993-2001)
* Neil Goldberg
* Anthony Greenham (1988–1990)
* Curran Murphy

;Bassister
* Wayne Darley
* Dave Scott (1984–1985)
* Sandor de Bretan (2004–2005)
* Cam Dixon
* Lou Budjoso
* Russell «The Woodsman» Bergquist

;Trommeslagere
* Paul Malek (1984–1985)
* Richard Death (1985)
* Ray Hartmann
* Mike Mangini (1993, 2004-2005, 2007)
* Randy Black (1993-1996, 2001-2003)
* Dave Machander
* Tony Chappelle (2005)
* Rob Falzano
* Ryan Ahoff

## Diskografi
### Studioalbum
* *Alice in Hell* (1989)
* *Never, Neverland* (1990)
* *Set the World on Fire* (1993)
* *Bag of Tricks* (samlealbum) (1994)
* *King of the Kill* (1994)
* *Refresh the Demon* (1996)
* *Remains* (1997)
* *Criteria for a Black Widow* (1999)
* *Carnival Diablos* (2001)
* *Waking the Fury* (2002)
* *The Best of Annihilator* (samlealbum) (2004)
* *All for You* (2004)
* *The One* (EP) (2004)
* *Schizo Deluxe* (2005)
* *Metal* (2007)
* *Annihilator* (2010)
* *Feast* (2013)
* *Suicide Society* (2015)
* *For the Demented* (2017)
* *Ballistic, Sadistic* (2020)

### Live
* *In Command* (1996)
* *Double Live Annihilation* (2003)

### Singler
* *Stonewall* (1990)
* *Phoenix Rising* (1991
* *Never, Neverland* (1991)
* *Set the World on Fire Single* (1993)

### Demoer & Promo CD-er
* *Welcone To Your Death* (1985)
* *Phantasmagoria* (1986)
* *Alison Hell* (1988)
* *The Fun Palace* (promo) (1990)
* *I'll Show You My Gun* (promo) (1994)

### DVD-er
* *Ten Years In Hell* (2006)

## Eksterne lenker
* 
* 
*
Sago

**Sago** er et  stivelsesrikt næringsmiddel. Ekte sago blir fremstilt av margen av sagopalmen, særlig arter av slekten *Metroxylon* som vokser i Indonesia, av sukkerpalmen og av visse konglepalmer. Sago er en del av basismaten for folk fra Ny-Guinea. Lages nå i stor utstrekning av potetstivelse eller maniokplanten (tapiokagryn). 

I Finland kaller man sagogryn for perlegryn, da de ser ut som hvite små kuler. I Norge var sagogryn en del av hverdagskosten og ble solgt i flere farger, men bruken er i dag svært fallende. På 1700-tallet ble det importert flere tonn med sago, da det var et utmerket materiale for å frakte sarte produkter som porselen og te. I dag er sagogryn bare tilgjengelig gjennom Hoff, produsert av en av Hoff sine samarbeidspartnere. Tidligere ble Hoff sagogryn basert på potetstivelse, men som følge at leverandøren brått sluttet å produsere denne varen for Hoff ble sagogryn borte fra butikkhyllene. Nå har Hoff fått en ny leverandør som tilbyr sagogryn basert på tapiokastivelse, og produktet er tilgjengelig fra Hoff sin side. 

Innholdet av potet-/tapiokastivelse gjør sagogrynet rikt på karbohydrater og er ellers ganske næringsfattig. Sagogryn er fint å bruke i velling, suppe, grøt, krem, pannekaker og pudding. Sagogryn er naturlig fritt for gluten og andre alergener, og kan fint brukes i stedet for ris og havregryn i grøt og suppe.

## Kilder
https://web.archive.org/web/20160828123548/http://produkt.hoff.no/Web/HoffNo2.nsf/0/A87DCF58D6AAB4A4C1257CE6002CA93D
Adventivknopp

**Adventivknopp** er en knopp som dannes et annet sted på planten enn der hvor knopper vanligvis dannes, i bladhjørne eller i stengelspiss. 

## Adventknopper på jordstengler
Om en plante har ledd-delte jordstengler, vil det være en knopp på hvert ledd. Spissen av jordstengelen vokser opp i lyset og danner lysskudd på vanlig måte. 

Men ettersom hvert ledd har en adventivknopp, vil hvert ledd kunne bli opphav til en ny plante. Det skjer om planten deles, for eksempel når man luker i hagen og vil rive opp en plante med roten. Adventivknoppene sørger for at en ny plante spirer fra et ledd som er igjen. Planter med ledd-delte jordstengler er derfor svært vanskelige å bli kvitt. Slikt ugress må fjernes på et tidlig stadium og i mange omganger.

### Ugress med krypende jordstengler
* Skvallerkål
* Ugrasklokke
* Kveke
* Sneller
* Hestehov

## Adventivknopper på blad
Adventivknopper er også grunnlaget for formering med bladstiklinger, noe som er lett å gjøre med flere stueplanter, blant annet begonia, saintpaulia, peperomia, streptocarpus og gloksinia. Om man fjerner midtnerven fra streptocarpus og deler bladet i flere biter med et par bladnerver på hver bit, vil det vokse frem nye planter fra sidenervene. 

## Eksterne lenker
* Hagegals side om ugress 
* Se ordet ''gemmipär'' i Ugglan
8–13-skole

**8–13-skole** er en kombinert ungdomsskole og videregående skole i Norge, altså med elever fra 8. til 13. trinn. 13. trinn viser til det siste året i videregående opplæring, som til vanlig kalles Vg3. Opprettelsen av slike skoler som en følge av utdanningsreformen Kunnskapsløftet i et forsøk på å styrke overgangen mellom grunnskole og videregående opplæring. Selv om flere skoler ble planlagt som kombinerte ungdoms- og videregående skoler er få prosjekter realiserte.

Etter at Norges første 8–13-skole Bjørnholt skole, fra 2007, ble delt i ungdomsskole og videregående skole i 2016, er Fyrstikkalleen skole i Oslo eneste 8–13-skole i landet.

## Referanser
VilVite

**VilVite**, også kjent som **Bergen Vitensenter**, er et norsk vitensenter som ligger i Bergen. Senteret formidler kunnskap innen vitenskap og teknologi.

## Historie
VilVite ble etablert i Bergen i 2005 med en utstilling i lokaler ved Høgskolen i Bergen. Samme år mottok prosjektet en gave på 100 millioner kroner fra Norsk Hydro i forbindelse med selskapets 100-årsjubileum.

I 2007 flyttet senteret til nye lokaler på Møhlenpris, i tidligere verkstedhaller ved Mjellem & Karlsen Verft, og ble offisielt åpnet der 31. mai 2007. I 2008 ble lokalene utvidet med rundt 900 kvadratmeter for blant annet vandreutstillinger.

I 2017 åpnet VilVite Skaperhagen, et verksted for utforsking innen teknologi, håndverk og design.
## Referanser


## Eksterne lenker
* 
*
Strukturalisme

**Strukturalisme** er en hovedsakelig litterær analyseform som skal forklare individuell handling ved hjelp av bakenforliggende strukturelle forhold som ikke nødvendigvis kan analyseres empirisk, kun antas teoretisk.

Strukturalistiske analyser tar utgangspunkt i sosiale forhold, hendelsesforløp eller myter, for å forklare hvordan latente konfliktlinjer kan bli manifeste. Koblingen mellom bakenforliggende strukturer og observerbare fenomener foretas ved å anta at mennesker tenker i binære opposisjoner, eller i polariteter mellom ulike interesser som står i opposisjon til hverandre, for eksempel langs en høyre–venstre-akse i politikken.

Tankegangen kan tilbakeføres til Platon og Aristoteles, men moderne strukturalisme forbindes med Claude Lévi-Strauss' epistemologiske modeller, Talcott Parsons' systemteorier og Karl Marx' politisk-normative teori om utbytting.

## Strukturalisme innen kunst og arkitektur
Begrepet strukturalisme har også vært benyttet om kunst og arkitektur. Innen arkitekturen refererer begrepet til en retning som vokste frem på midten av 1900-tallet, som en reaksjon mot den funksjonalismen som var toneangivende i første del av 1900-tallet, og som arbeidsfellesskapet stod i spissen for Congrès Internationaux d'Architecture Moderne (CIAM). Etter hvert begynte stadig flere arkitekter å hevde at CIAM og deres likesinnede utviklet en kald og menneskefiendtlig arkitektur. Det var arkitekten Herman Hertzberger som i 1966 introduserte selve begrepet strukturalisme innen arkitekturen, i forbindelse med at han presenterte sitt bidrag til en konkurranse om et nytt rådhus i den nederlandske byen Valkenswaard i Brabant.

## Se også
* Poststrukturalisme

## Referanser


## Eksterne lenker
* 
* Strukturalismen; fra Bibliotekarstudentens nettleksikon om litteratur og medier (pdf-fil)
Benediktinerlikør

**Benediktinerlikør**, eller **Liqueur DOM Bénédictine**, er en fransk, hovedsakelig sitruskrydret likør som produseres i *Palais Bénédictine* i byen Fécamp. D.O.M. står for «Deo – Optimo – Maximo» som betyr: «Til Gud, den største og den beste».

Likøren hevdes å være den eldste i verden som er i kontinuerlig produksjon. Den ble startet av Dom Bernardo Vincelli i 1510, men klosteret overlot produksjonen til et privat firma stiftet av Alexandre le Grand i 1863. Produksjonen ble da flyttet.

Det går i alt 27 forskjellige plantedeler og urter inn i blandingen som etter en tid og med riktig behandling blir tappet på flasker som har hatt samme fasong i mange år. Noe blir flyttet til Limousin-eikefat for å lagres i 3 år. Denne behandlingen er relativt ny. Fra 1920-årene har en også levert Bénédictine B&B som er en blanding med brandy.

Paleet ligger sentralt i Fécamp. Foruten å romme fabrikken, har paleet også en samling med lokal kunst og folkekunst, inklusive gamle bunader fra denne delen av Normandie. I tillegg har de stilt ut en stor samling med etterligninger og forfalskninger av innhold og flasker.

Firmaet ble drevet av familiemedlemmer inntil det ble solgt til Martini & Rossi som i sin tur ble overtatt av Bacardi.

## Litteratur
*Harold J. Grossman and Harriet Lembeck, *Grossman's Guide to Wines, Beers and Spirits* (6th edition). Charles Scribner's Sons, New York, 1977, pp.&nbsp;377–8. 
*Jean Pierre Lantaz, *Bénédictine, d'un alambic à cinq continents*, éditions Bertout 1991.
*Stéphane Nappez, *Le palais Bénédictine*, éditions PTC 2005

## Referanser


## Eksterne lenker
*
A-VM i ishockey for menn 1981

Verdensmesterskapet i ishockey i 1981 ble arrangert i Göteborg i Sverige 12. til 26. april. Åtte lag deltok, det ble først spilt gruppespill med fire lag i hver gruppe der de to beste gikk videre til finalegruppen. De fire beste lagene møttes deretter to ganger i finalerunden. Det var det 47. verdensmesterskapet og samtidig var turneringen også det 58. europamesterskapet i ishockey. Sovjetunionen ble verdensmester for 17. gang og de vant også sitt tjuende europamesterskap.

## Format
Fra ishockey-VM 1981 introduserte IIHF nye regler for tie-breaker i tilfelle av to eller flere lag fikk like mange poeng. Dersom to av lagene ligger likt, skulle de rankes etter følgende kriterier:
*Innbyrdes oppgjør
*Total målforskjell
*Flest scorede mål
*Straffeslag

Dersom tre lag har likt antall poeng, settes det opp en ny tabell er bare kampene mellom disse tre regnes. Deretter foregår rankingen på samme måte som ovenfor.

Ender alle lagene likt, starter man rankingen ved målforskjell. Hvis det sto likt mellom tredje- og fjerdeplass, skulle en avgjørende straffeslagskonkurranse avgjøre vinneren. Dog ville det aldri bli behov for den avgjørende straffeslagskonkurransen så lenge denne tie-breaker-prosedyren eksisterte.

## Medaljer VM

## Medaljer EM

## Referanser
Walther Olsen

**Walther Olsen** (født 8. november 1925, død 7. januar 2019) var en norsk politiker (KrF) fra Laksevåg i Bergen.

Han er kjent for sin mangeårlige innsats for idretten, og var blant annet en av forkjemperne for Slåtthaug kunstisbane og lysløypen fra Munkebotn til Eidsvåg.

I 1998 vedtok bystyrepolitikerne i Bergen at en friidrettshall i Bergen skulle kalles opp etter Olsen. Den fikk navnet Waltherhallen, og ble åpnet i 2002. 

## Priser og heder
Han ble i 2002 tildelt Kongens fortjenstmedalje i sølv. Han fikk også Bergen idrettsråds hederspris.

## Referanser


## Eksterne lenker
* « Verdens eneste waltherolsen» Bergens Tidende 
* «Kjendisfest for Walther» Bergens Tidende 	
* «Hedret dagen etter konens begravelse» Bergensavisen
Alle tiders superhelter

**Alle tiders superhelter** er tittelen på en tegneseriebokklubb og bokserie utgitt av Egmont Serieforlaget AS. Bokserien inneholder forskjellige superhelt-tegneserier fra de amerikanske forlagene Marvel og DC. Alle bøkene er innbundet i hardcover og kan blant annet kjøpes som en bokserie på postordre fra serie.no.

Etter ti bokutgivelser ble Alle tiders superhelter lagt ned i 2007.

## Utgivelsene

* *Alle tiders superhelter: Batman – Gotiske netter* (11. august 2005)
* *Alle tiders superhelter: Fantastic Four – Tilbake til start* (29. august 2005)
* *Alle tiders superhelter: Superman – Mannen av stål* (21. desember 2005)
* *Alle tiders superhelter: Spider-man – På lag med Spider-Man* (6. februar 2006)
* *Alle tiders superhelter: Kosmisk krig – Tidenes super-sammenstøt* (22. mai 2006)
* *Alle tiders superhelter: Batman: Demoniske møter* (2006)
* *Alle tiders superhelter: X-MEN: Opp av asken* (2006)
* *Alle tiders superhelter: Årets Mann* (2006)
* *Alle tiders superhelter: Watchmen* (2006)
* *Alle tiders superhelter: Et univers uten grenser* (2007)
Galileaciklide

**Galileaciklide** er en ferskvannsfisk som kan bli opptil 41 cm og 1,6 kg. Den lever i Jordan (med Genesaretsjøen), og de israelske kystelvene, ellers finnes den i Nilen, Tsjadbassenget, Kongo, Niger, Senegal og de fleste andre vassdragene i Vest- og Sentral-Afrika. Den finnes også i elva Drâa i Sørvest-Marokko.

Hos slekten *Sarotherodon* vokter både hannen og hunnene eggene ved å oppbevare dem i munnen.

Denne cikliden har stor økonomisk betydning. Der den lever vilt fiskes det mye etter den; den brukes som akvariefisk; sist, men ikke minst er den en viktig art i akvakultur (*Tilapia*).

## Eksterne lenker
*
A-VM i ishockey for menn 1983

Verdensmesterskapet i ishockey i 1983 ble arrangert i Vest-Tyskland 16. april til 2. mai. Kampene ble spilt i München, Dortmund og i Düsseldorf. Åtte lag deltok, det ble først spilt en enkeltserie der alle lagene møttes en gang. De fire beste lagene møttes deretter pånytt en gang. Det var det 49. verdensmesterskapet og samtidig var turneringen også det 60. europamesterskapet i ishockey. Sovjetunionen ble verdensmester for 19. gang og de vant også sitt 22. europamesterskap.

## Medaljer VM

## Medaljer EM

### Innledende runde

## Kilder
* Resultater www.hockeyarchives.info
El Raval

**El Raval** (**El barri del Raval**) er en av de fire bydelene som utgjør distriktet Ciutat Vella i den katalanske byen Barcelona. I 2005 hadde el Raval 46 322 innbyggere. Navnet kommer fra det arabiske ordet *raval*, som betyr *forstad*. Den ligger like ved den kjente gata la Rambla.

I dag er bydelen stort sett bebodd av innvandrere fra hele verden, som har gitt nytt liv til en del av byen som inntil nylig var glemt bort.

I El Raval ligger blant annet Biblioteca de Catalunya (Catalonias bibliotek) og Museu d'Art Contemporani de Barcelona (Barcelonas museum for samtidskunst).
La Boqueria

**La Boqueria** (eller **Mercat de Sant Josep**) er et stort marked som ligger ved La Rambla i Barcelona, Catalonia, Spania. Det er et populært sted å kjøpe inn alle typer ferskvarer, og er også en kjent turistattraksjon.

La Boqueria har et areal på 2&nbsp;583 m².